CELEX: 62017CN0581
Language: hu
Date: 2017-10-04 00:00:00
Title: C-581/17. sz. ügy: A Finanzgerichts Baden-Württemberg (Németország) által 2017. október 4-én benyújtott előzetes döntéshozatal iránti kérelem – Martin Wächtler kontra Finanzamt Konstanz

15.1.2018   
            
            
               HU
            
            
               Az Európai Unió Hivatalos Lapja
            
            
               C 13/5
            
         A Finanzgerichts Baden-Württemberg (Németország) által 2017. október 4-én benyújtott előzetes döntéshozatal iránti kérelem – Martin Wächtler kontra Finanzamt Konstanz
   (C-581/17. sz. ügy)
   (2018/C 013/06)
   Az eljárás nyelve: német
   
      A kérdést előterjesztő bíróság
   
   Finanzgericht Baden-Württember
   
      Az alapeljárás felei
   
   
      Felperes: Martin Wächtler
   
      Alperes: Finanzamt Konstanz
   
      Az előzetes döntéshozatalra előterjesztett kérdés
   
   Úgy kell-e értelmezni az egyrészről az Európai Közösség és tagállamai, másrészről a Svájci Államszövetség között létrejött, a személyek szabad mozgásáról szóló, 1999. június 21-i – 2002. június 1-jén hatályba lépett – megállapodás (1) rendelkezéseit, különösen annak preambulumát, 1., 2., 4., 6., 7., 16. és 21. cikkét, valamint I. mellékletének 9. cikkét, hogy azokkal ellentétes az olyan tagállami szabályozás, amely alapján, hogy az adózás anyagi jogi alapja ne vesszen el, (halasztás nélkül) megadóztatják a társasági részesedésből származó rejtett, még nem realizált tőkejövedelmet, ha e tagállamnak valamely állampolgára, akit ebben az államban először teljes körű jövedelemadó-kötelezettség terhel, lakóhelyét ebből az államból Svájcba, nem pedig az Európai Unió valamely tagállamába vagy olyan államba helyezi át, amelyre az Európai Gazdasági Térségről szóló megállapodás alkalmazható?
   
      (1)  HL L 114., 2002., 6. o.